দিল্লিতে SIR প্রতিবাদে কালো পোশাকে মমতা

নয়াদিল্লি: এসআইআর সংঘাত চরমে। এসআইআরের বিরোধিতা করে শুরু থেকেই সরব তৃণমূল কংগ্রেস। সোমবার দিল্লিতে প্রতিবাদে শামিল মুখ্যমন্ত্রী মমতা বন্দ্যোপাধ্যায় (Mamata Banerjee)। এদিন কালো পোশাক পরে জাতীয় নির্বাচন কমিশনে পৌঁছলেন মমতা। সঙ্গে অভিষেক বন্দ্যোপাধ্যায় (Abhishek Banerjee)-সহ অনেকে। মুখ্য নির্বাচন কমিশনার জ্ঞানেশ কুমারে (Gyanesh Kumar Chief Election Commissioner of India) সর দফতরে ৩ মৃত বিএলওদের পরিবার এবং এসআইআর আতঙ্কে মৃত ৮ ব্যক্তির পরিজনদেরও নিয়ে গিয়েছেন মমতা।

সোমবার বিকেল ৪টেয় তৃণমূলের প্রতিনিধিদলকে সময় দিয়েছে নির্বাচন কমিশন (Election Commission)। ওই বৈঠকে যোগ দিতে দিল্লিতে পৌঁছেছেন মুখ্যমন্ত্রী মমতা বন্দ্যোপাধ্যায়। জ্ঞানেশ কুমারের সঙ্গে সাক্ষাৎ করতে গতকালই রাজধানীতে পৌঁছেছেন বাংলার মুখ্যমন্ত্রী মমতা বন্দ্যোপাধ্যায়। সঙ্গে এসআইআর ‘আতঙ্কে’ নিহতদের পরিবারের সদস্যদেরও যাওয়ার কথা ছিল। তাঁরাই বর্তমানে বঙ্গভবনে রয়েছেন। এই আবহে সোমবার সকাল থেকেই আচমকা বাড়ানো হয় বঙ্গভবনের নিরাপত্তা। ব্যারিকেড তোলা হয় বঙ্গভবনের বাইরে। হঠাৎই দিল্লি পুলিশের বিশাল বাহিনী বঙ্গভবন ঘিরে ফেলে।দিল্লি পুলিশের বিরুদ্ধে তোপ দাগেন মমতা বন্দ্যোপাধ্যায়। দিল্লি পুলিশের বিরুদ্ধেই মমতা বলেন, “দালালি করবেন না।এসআইআর নিয়ে বাংলার তৃণমূল সরকার ও নির্বাচন কমিশনের সংঘাত চরমে উঠেছে। কমিশনের বিরুদ্ধে সুপ্রিম কোর্টে মামলা করেছেন তিনি। এসবের মাঝে সোমবার বিকেলে প্রতিবাদ স্বরূপ কালো পোশাক গায়ে নির্বাচন সদনে ঢুকলেন মমতা বন্দ্যোপাধ্যায়। সঙ্গে অভিযেক বন্দ্যোপাধ্যায়। জ্ঞানেশ কুমারের সঙ্গে শুরু বৈঠক।নির্বাচন সদনের বাইরে শয়ে শয়ে পুলিশ, কেন্দ্রীয় বাহিনী। কড়া নিরাপত্তায় মোড়া মুখ্য নির্বাচনী আধিকারিক জ্ঞানেশ কুমারের দফতর।